पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना महामारी पर अंकुश लगाने के लिए युवाओं में पहले दिन वैक्सीनेशन के लिए उत्साह देखा गया। बुधवार से 18 साल से अधिक उम्र वाले युवाओं के लिए हायर सेकंडरी स्कूल चिमनाबाई में व्यवस्था की गई, लेकिन उत्साहित युवा मल्हार स्मृति मंदिर केंद्र और गीता भवन स्थित केंद्र में वैक्सीन लगवाने के लिए पहुंच गए।
इन युवाओ ने ऑनलाइन पंजीयन नहीं करवाया था। माैके पर जाकर पंजीयन करने का कह रहे थे, किंतु केंद्र पर उपस्थित कर्मचारियाें ने चिमनाबाई स्कूल में वैक्सीन लगाने की जानकारी दी। चिमनाबाई स्कूल में बनाए वैक्सीनेशन केंद्र पर सुबह 9 बजे से पहले उत्साहित युवा पहुंचे और लाइन में लग गए, जब पता चला कि उन्हीं लाेगाें काे वैक्सीन लगेंगे, जिन्हाेंने ऑनलाइन पंजीयन करवाने के बाद माेबाइल पर एसएमएस आए हैं।
पहले दिन मात्र 100 लाेगाें काे वैक्सीन लगाने का टाॅरगेट दिया, लेकिन केंद्र पर 250 से अधिक लाेग सुबह-सुबह ही पहुंच गए, जाे लाइन में लगे रहे। नंबर आने पर बताया गया कि एसएमएस आने वालाें काे ही वैक्सीन लगाया जाएगा।
इसके बाद जिन लाेगाें के माेबाइल में एसएमएस नहीं अाया था, वह रवाना हाे गए। केंद्र पर वैक्सीनेशन अधिकारी लता डे, एएनएम पिंकी मालवीया, वेरिफायर अाशा बराेड़िया व लीला चाैधरी ने व्यवस्था संभाल रखी थी।
हम सभी घर पर बढ़िया हैं
वैक्सीनेशन केंद्र पर सुबह एक साथ पति, पत्नी, उनके बेटी और बेटे के साथ में भांजा भी वैक्सीन लगवाने के लिए पहुंचा। सभी ने पहले से माेबाइल पर ऑनलाइन पंजीयन करवा लिया था। पंजीयन भी ऐसा हुआ कि एक के बाद एक पांचाें काे वैक्सीन लग गया।
शाेभित मिश्रा निवासी ओम साईं विहार काॅलाेनी ने बताया कि 18 साल से अधिक उम्र वालाें काे टीका लगाने की जानकारी मिली थी तभी से हम उत्साहित थे। मेरे मामा रविदत्त मिश्रा, मामी शिवा मिश्रा, उनका बेटा आदित्य और बेटी अंजली ने भी वैक्सीन लगवा लिया है। वैक्सीन लगवाने के बाद सभी घर पर बढ़िया है, किसी प्रकार की परेशानी नहीं हाे रही है।
मल्हार स्मृति मंदिर पहुंचे, वहां नहीं लग रही थी 18+ वालाें को वैक्सीन
शहर की सुतार बाखल में रहने वाले तन्मय मेहता और उनके दाेस्त देवांश माेदी निवासी जनता बैंक चाैराहा दाेनाें वैक्सीन लगवाने के लिए पहले मल्हार स्मृति मंदिर सभागृह में पहुंच गए। वहां जाने पर पता चला कि यहां ताे 45 साल से अधिक उम्र व सिनीयर सिटीजन काे वैक्सीन लगाए जा रहे हैं। इसके बाद दाेनाें चिमनाबाई स्कूल केंद्र पर पहुंच जानकारी ली ताे पता चला कि अब 15 मई के बाद ही नंबर आएगा वह भी ऑनलाइन पंजीयन करवाने के बाद।
आज भी 100 लाेगाें के वैक्सीन का टारगेट
जिला टीकाकरण अधिकारी केके कल्याणी ने बताया कि पहले दिन बुधवार काे 100 में से 95 लाेगाें ने वैक्सीन लगवाया है। 5 लाेग बाहर थे, वह वैक्सीनेशन नहीं करवा सके। गुरुवार काे भी चिमनाबाई स्कूल में 100 लाेगाें काे वैक्सीन लगाया जाएगा। पहले से ऑनलाइन लाेगाें ने बुकिंग कर ली है, उन्ही लाेगाें काे वैक्सीन लगेगी। जिले में गुरुवार काे 31 केंद्राें में वैक्सीनेशन का कार्य किया जाएगा, जिसमें से 1 केंद्र पर 18 से 44 साल तक के लाेगाें काे वैक्सीन लगेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn